CELEX: 62021TN0755
Language: el
Date: 2021-12-01 00:00:00
Title: Υπόθεση T-755/21: Προσφυγή της 1ης Δεκεμβρίου 2021 — Illumina κατά Επιτροπής

24.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/54
            
         
      Προσφυγή της 1ης Δεκεμβρίου 2021 — Illumina κατά Επιτροπής
      (Υπόθεση T-755/21)
      (2022/C 37/71)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Illumina Inc. (Wilmington, Delaware, Ηνωμένες Πολιτείες) (εκπρόσωποι: D. Beard, Barrister-at-law, και P. Chappatte, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής, της 29ης Οκτωβρίου 2021 στην υπόθεση COMP/M.10493 που ελήφθη δυνάμει του άρθρου 8, παράγραφος 5, στοιχείο α', του Κανονισμού (ΕΚ) αριθ. 139/2004 του Συμβουλίου, της 20ής Ιανουαρίου 2004, για τον έλεγχο των συγκεντρώσεων μεταξύ επιχειρήσεων («Κοινοτικός κανονισμός συγκεντρώσεων») (1) με την οποία (i) διαπιστώθηκε ότι η Illumina απέκτησε την GRAIL κατά παράβαση του άρθρου 7 του κανονισμού περί συγκεντρώσεων της ΕΕ, (ii) επιβλήθηκαν στην Illumina και την GRAIL τα προσωρινά μέτρα που προβλέπονται στο τμήμα 4.7 της απόφασης και (iii) απαιτήθηκε από την Illumina και την GRAIL να εφαρμόσουν ή να λάβουν αμέσως τα αναγκαία μέτρα, σε αντίθετη δε περίπτωση θα επιβάλλονται περιοδικές κυρώσεις (στο εξής: απόφαση), και
               
            
                  —
               
               
                  να καταδικάσει την Επιτροπή στα δικαστικά έξοδα της παρούσας διαδικασίας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής η προσφεύγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλεται ότι η απόφαση δεν εμπίπτει στην αρμοδιότητα της Επιτροπής, διότι δεν τυγχάνει εφαρμογής το άρθρο 7 του κανονισμού περί συγκεντρώσεων της ΕΕ. Ειδικότερα:
                  
                              —
                           
                           
                              Η εξουσία της Επιτροπής δυνάμει του άρθρου 8, παράγραφος 5, του κανονισμού συγκεντρώσεων της ΕΕ για την έκδοση της απόφασης εξαρτάται από το κατά πόσον η συγκέντρωση έλαβε χώρα κατά παράβαση του άρθρου 7.
                           
                        
                              —
                           
                           
                              Εάν η προσφυγή της Illumina στην υπόθεση T-227/21 κατά της αίτησης παραπομπής γίνει δεκτή και ακυρωθούν οι αποφάσεις περί παραπομπής, τότε η Illumina δεν υπείχε ποτέ τη δυνάμει του άρθρου 7 του κανονισμού περί συγκεντρώσεων της ΕΕ υποχρέωση να αναστείλει τη συγκέντρωση και, ως εκ τούτου, η Επιτροπή δεν ήταν αρμόδια να εκδώσει την απόφαση ή μέρος αυτής.
                           
                        
            
                  2.
               
               
                  Με τον δεύτερο λόγο προβάλλεται ότι οι διατάξεις της απόφασης όσον αφορά τη χρηματοδότηση είναι δυσανάλογες. Ειδικότερα:
                  
                              —
                           
                           
                              Η απαίτηση της απόφασης, σύμφωνα με την οποία η Illumina πρέπει να παρέχει χρηματοδότηση στην GRAIL υπό όρους που εμποδίζουν την Illumina να γνωρίζει τον σκοπό για τον οποίο διατίθενται τα κεφάλαια, είναι δυσανάλογη, διότι η Illumina υπέχει την υποχρέωση οι πληροφορίες αυτές να συμμορφώνονται με άλλες νομικές υποχρεώσεις.
                           
                        
                              —
                           
                           
                              Οι ανησυχίες της Επιτροπής θα μπορούσαν εύκολα να αντιμετωπιστούν με μέτρα λιγότερο παρεμβατικά.
                           
                        
            
                  3.
               
               
                  Με τον τρίτο λόγο προβάλλεται ότι η απόφαση είναι δυσανάλογη όσον αφορά τον χειρισμό των προϋπαρχουσών συμβατικών υποχρεώσεων της Illumina και/ή ότι η Επιτροπή δεν παρέσχε επαρκή αιτιολόγηση ως όφειλε βάσει του άρθρου 296 ΣΛΕΕ και του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης. Ειδικότερα:
                  
                              —
                           
                           
                              Ο συλλογιστική της Επιτροπής είναι διάλληλη και, ως εκ τούτου, παραβιάζει την υποχρέωση επαρκούς αιτιολόγησης της απόφασης.
                           
                        
                              —
                           
                           
                              Η απόφαση επιδιώκει δυσανάλογα να υποχρεώσει την Illumina να αθετήσει προϋπάρχουσες συμβατικές υποχρεώσεις όσον αφορά την παροχή πληροφοριών σε συγκεκριμένους κατόχους χρηματοπιστωτικών μέσων.
                           
                        
            
         (1)  ΕΕ 2004, L 24, σ. 1.